text: বাংলাদেশ কৃষি গবেষণা পরিষদ বাংলাদেশে কৃষিক্ষেত্রে গবেষণা পরিচালনা এবং সংশ্লিষ্ট বিভিন্ন প্রতিষ্ঠানের মধ্যে সমন্বয় সাধনের লক্ষ্যে প্রতিষ্ঠিত। জাতীয় কৃষি গবেষণা পদ্ধতি (National Agriculture Research System=NARS) সর্বোচ্চ অঙ্গসংস্থা হিসেবে এই পরিষদ তার কার্যক্রম পরিচালনা করে থাকে। 
  রাষ্ট্রপতির আদেশ নং ৩২- বাংলাদেশ কৃষি গবেষণা পরিষদ আদেশ ১৯৭৩ বলে ১৯৭৩ সালের ৫ই এপ্রিল এই প্রতিষ্ঠানের জন্ম হয়। এই পরিষদ সংক্ষেপে বি এ আর সি (BARC=Bangladesh Agriculture Research Council) নামেও পরিচিত। ঢাকার ফার্মগেটে এই পরিষদের দপ্তর অবস্থিত। গবেষণা ও প্রশিক্ষণে বিশেষ অবদানের জন্য এই প্রতিষ্ঠানটি ২০২১ সালে স্বাধীনতা পুরস্কার লাভ করে।
  
  তথ্যসূত্র
  
  বহিঃসংযোগ 
   বাংলাদেশ কৃষি গবেষণা পরিষদের ওয়েব সাইট
   জাতীয় কৃষি গবেষণা পদ্ধতি
   বাংলাপিডিয়ায় সংশ্লিষ্ট নিবন্ধ
  
  বিষয়শ্রেণী:বাংলাদেশের গবেষণা প্রতিষ্ঠান
title: বাংলাদেশ কৃষি গবেষণা পরিষদ